**TÖÖVÕTULEPING nr 4-6/419-1**

**Eesti Kohtuekspertiisi Instituut**, registrikood 70003572, asukoht Tervise tänav 20, 13419 Tallinn (edaspidi tellija), mida esindab põhimääruse alusel direktor Ivar Prits ja

**Biotecha Eesti OÜ** (edaspidi töövõtja), registrikood 12459554, asukoht Laki 4, Tallinn 10621, mida esindab juhatuse liige Riho Harma,

edaspidi koos pooled või eraldi pool, sõlmisid käesoleva töövõtulepingu (edaspidi leping) alljärgnevas:

1. **Üldsätted**
	1. Leping on sõlmitud riigihankes „Kriminalistika-, labori- ja meditsiinitehnoloogia seadmete hooldus- ja remonttööde tellimine (EKEI)” (viitenumber 287498) osa nr 10 „DNA seadmed“(edaspidi riigihange).
	2. Lepingu lahutamatud osad on riigihanke alusdokumendid, töövõtja pakkumus, pooltevahelised kirjalikud teated ning lepingu muudatused ja lisad. Vastuolude korral riigihanke alusdokumentide ja töövõtja pakkumuse vahel lähtutakse riigihanke alusdokumentides sätestatust.
2. **Lepingu ese**
	1. Riigihanke esemeks on tellija seadmetele hooldus- ja remonditeenuse osutamine (edaspidi töö).
	2. Töö täpsem kirjeldus ja tööleesitatavad nõuded on toodud riigihanke alusdokumentides ja töövõtja pakkumuses.
3. **Lepingu hind ja tasumise tingimused**
	1. Tellija tasub töövõtjale tehtud töö eest vastavalt pakkumuses fikseeritud ühikuhindadele. Hinnale lisandub käibemaks.
		1. Korraliste hooldustööde eest tasutakse pakkumuses fikseeritud ühe korra hooldustöö hinna alusel. Hooldustööde hinnad peavad sisaldama transporti, hooldustöödeks vajalikke tarvikuid, välja- ja täiendõpet alaliselt seadmetega töötavatele inimestele, tehnilist tuge ja konsultatsiooni.
		2. Erakorraliste hooldus- ja remonttööde eest tasutakse pakkumuses fikseeritud tunnihinna alusel.
	2. Hinnad on lõplikud ja sisaldavad kõiki kulusid, mida töövõtja on teinud töö teostamiseks, täiendavaid kulusid ei hüvitata.
	3. Tellija tasub töö eest üks kord kuus, eelmises kuus teostatud tööde kohta esitatud koondarve alusel.
	4. Töövõtja esitab tellijale arve e-arvena.
	5. Esitatavale arvele tuleb märkida mh hooldatud seadme nimetus, riigihanke number 287498, 15-kohaline lepinguosa viitenumber (leitav riigihangete registrist lepingu juurest), EKEI seadmeregistri number, hoolduseks kulunud aeg.

3.6 Töövõtja, kes ei ole registreeritud Eestis, saab arve esitada e-arvena üle-Euroopalise elektrooniliste dokumentide ja e-arvelduse võrgustiku PEPPOL kaudu või PDF-vormingus tellija kontaktisikute e-posti aadressile.

3.7 Arve maksetähtaeg peab olema vähemalt 14 tööpäeva nõuetekohase arve esitamisest.

1. **Töö teostamine**
	1. Töid teostatakse alates lepingu sõlmimisest 36 kuud.
	2. Töid teostatakse poolte poolt kooskõlastatud graafiku alusel kuupäeva ja kellaaja täpsusega, milles lepitakse kokku pärast lepingu sõlmimist.
	3. Töövõtja kohustub teostama korralisi hooldustöid tellija poolt ettenähtud ajal.
	4. Töövõtja kohustub teostama erakorralisi hooldus- ja remonttöid tellija poolsest pöördumisest kuni 48 tunni jooksul kriitiliste seadmete puhul ja kuni 96 tunni jooksul muude seadmete puhul.
	5. Töid tuleb teostada selliselt, et minimaalselt on häiritud tellija töötajate töö. Erakorraline tööseisak peab olema põhjendatud ja tellijaga eelnevalt kooskõlastatud (möödapääsmatu ja ettenägematu varuosa tarne vms).
	6. Iga toote hoolduste arv lepinguperioodil on esitatud riigihanke alusdokumentides, vastavalt kas üks kord aastas või üks kord kolme aasta jooksul, sõltuvalt konkreetsest tootest. Juhul kui toote hoolduste arvuks on märgitud on üks kord kolme aasta jooksul, teavitab tellija lepingu täitmise käigus, kas lepinguperioodil on saabunud vajadus vastava toote hooldust tellida või mitte. Sellisel juhul lepivad pooled kokku hoolduse ajas mitte hiljem kui 30 kalendripäeva jooksul tellija poolsest teavitamisest. Tellija tasub lepingu täitmise käigus faktiliselt teostatud tööde eest.
	7. Töid teostatakse tellija asukohtades Tallinnas ja Tartus.
	8. Töövõtja tagab volitatud tootjapoolse eesti keelse tehnilise toe.
	9. Töövõtja kohustub tööde teostamisel kasutama kalibreeritud või taadeldud mõõteseadmeid.
	10. Töövõtja koostab iga teostatud töö osas hooldusprotokolli, milles märgitakse riigihanke number, hoolduse aeg ja koht, hooldatud seadmed, nende seadmeregistri numbrid, kasutatud mõõteseadmed ning teostatud tööde kirjeldused ja tulemused.
	11. Töövõtja kohustub teostama töid tähtaegselt, kvaliteetselt, kooskõlas õigusaktidega, riigihanke alusdokumentide ja esitatud pakkumusega. Riigihanke alusdokumentides määratlemata omaduste osas peab töö olema vähemalt keskmise kvaliteediga ja vastama sarnastele töödele tavaliselt esitatavatele nõuetele. Töövõtja teostab kõik tööd ja toimingud, mis ei ole lepingus, selle lisades ja riigihanke alusdokumentides sätestatud, kuid mis oma olemuselt kuuluvad lepingu täitmisega seotud tööde hulka.
	12. Töövõtja peab tegema töö vastavalt oma erialastele teadmistele, oskustele ja võimetele, kasutades lepingus sätestatud töö tegemisel tööjõudu, kelle koolitus, oskused ja kogemused vastavad töö ulatusele, iseloomule ja keerukusele.
	13. Töövõtja kohustub tööde teostamisel kasutama samu isikuid, keda ta esitas riigihanke pakkumuse koosseisus. Meeskonnaliikmete vahetumise korral peab olema tagatud, et töid teostavad vähemalt riigihanke alusdokumentides nõutud kvalifikatsiooni ja kogemusega isikud. Meeskonnaliikme vahetumise vajadustest tuleb teavitada tellijat esimesel võimalusel ning esitada tellijale uue meeskonnaliikme kvalifikatsiooni ja töökogemust kajastavad dokumendid. Meeskonnaliikmete vahetamiseks on vajalik tellija poolne nõusolek.
	14. Töid teostav meeskonnaliige peab valdama eesti keelt tellijaga suhtlemiseks vajalikul tasemel. Juhul, kui meeskonnaliige ei valda eesti keelt piisaval tasemel, peab töövõtja kaasama omal kulul tõlgi.
	15. Töid teostav meeskonnaliige peab omama hooldus- ja remonttöödeks vajalikku tootja poolset pädevussertifikaati nende seadmete hoolduse osas, mille kohta on kehtestatud vastav nõue riigihanke alusdokumentides.
	16. Töid teostav meeskonnaliige peab riigihanke alusdokumentides märgitud kriitiliste seadmete või samaväärsete seadmete hoolduse osas omama vähemalt 2-aastast töökogemust ning muude riigihanke alusdokumentides märgitud seadmete või samaväärsete seadmete hoolduse osas vähemalt 1-aastast töökogemust.
	17. Töövõtja kohustub teenuse osutamise tingimustest informeerima oma töötajaid, kellele ta lepingu täitmisega seotud ülesande on pannud ja koostööpartnereid, kes on kaasatud lepinguga seotud ülesannete täitmisse.
	18. Töövõtja tagab, et tal ja tema alltöövõtjatel on lepingu täitmise perioodil olemas kõik vajalikud registreeringud, litsentsid, load ja nõusolekud, kui need on õigusaktidest või riigihanke alusdokumentidest tulenevalt vajalikud või vastava töö puhul nende olemasolu eeldatakse.
	19. Tellijal on õigus kontrollida töö teostamise käiku ja kvaliteeti, nõudes vajadusel töövõtjalt selle kohta informatsiooni või kirjalike või suuliste seletuste esitamist.
	20. Pooled on kohustatud teavitama teist poolt viivitamatult asjaoludest, mis takistavad või võivad takistada kohustuse nõuetekohast ja õigeaegset täitmist.
		1. Töövõtja on kohustatud kontrollima tellija poolt töö teostamiseks antud juhiste sobivust. Juhiste mittesobivusel tuleb sellest tellijat teavitada. Mittesobivusest teavitamata jätmisel vastutab töövõtja valminud töö lepingutingimustele mittevastavuse eest.
		2. Kui töövõtja teeb töö kolmandate isikute läbiviidud tööde jätkuna või tuginedes kolmandate isikute koostatud eeltöödele või andmetele, on ta kohustatud kontrollima eeltööde ja andmete sobivust ja vastavust. Mittesobivusel tuleb sellest tellijat teavitada. Mittesobivusest teavitamata jätmisel vastutab töövõtja valminud töö lepingutingimustele mittevastavuse eest.
	21. Kui töös on puudusi, on tellijal õigus jätta vastavad tööd vastu võtmata ja esitada pretensioon ja/või parandusettepanekud 14 kalendripäeva jooksul. Tellija määrab töö üleandmisel ilmnenud puuduste kõrvaldamiseks mõistliku tähtaja.
		1. Pretensioonis fikseeritakse ilmnenud puudused ja määratakse tähtaeg puuduste kõrvaldamiseks. Tellija võib nõuda puudustega töö parandamist või uue töö tegemist, kui sellega ei põhjustata töövõtjale ebamõistlikke kulusid või põhjendamatuid ebamugavusi. Kui töövõtja rikub lepingust tulenevat kohustust, mille heastamine ei ole võimalik või kui tellijal ei ole heastamise vastu huvi, tähtaega puuduste kõrvaldamiseks ei määrata.
		2. Tellijal ei ole õigust esitada pretensiooni, kui puudused töö kvaliteedis olid tingitud tellija poolt antud materjali või juhiste ebasobivusest või puudustest eeltöödes ning töövõtja oli tellijat sellest teavitanud vastavalt lepingus sätestatule.
		3. Kui tellija keeldub tööd vastu võtmast, on töövõtjal õigus tellida töö vastavuse hindamiseks ekspertiis mõlema poole poolt aktsepteeritud sõltumatult eksperdilt. Töö vastuvõtmisest keeldumine osutub ekspertiisi tulemusel põhjendamatuks, hüvitab tellija töövõtjale ekspertiisikulud. Kui ekspertiis kinnitab tööde mittevastavust, jäävad ekspertiisikulud töövõtja kanda.
	22. Kui tellija ei esita pretensiooni ja/või parandusettepanekuid lepingu punktis 4.21 määratud tähtaja jooksul, loetakse töö tellija poolt vastuvõetuks.
2. **Poolte vastutus ja vääramatu jõud**
	1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses. Sealhulgas vastutavad pooled isikute tegevuse eest, keda nad kasutavad oma õiguste teostamisel ja kohustuste täitmisel.
	2. Töövõtja vastutab igasuguse lepingurikkumise eest, eelkõige kui töövõtja ei ole lepingut täitnud, töö ei ole tähtaegselt teostatud või kui töö ei vasta lepingus sätestatud nõuetele vms.
	3. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi selleks õigustatud pool. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
	4. Lisaks lepingu täitmise nõudele või täitmisnõude asemel on tellijal õigus nõuda leppetrahvi kuni 2% hanke vastava osa pakkumuse kogumaksumusest iga rikkumise eest, kui töövõtja ei ole tööd teinud või töövõtja poolt üle antud töö ei vasta lepingutingimustele.
	5. Tellija poolt ettenähtud töö teostamise tähtajast mittekinnipidamise korral on tellijal õigus nõuda töövõtjalt leppetrahvi järgmiselt: remonttöö ühe tunni hind korrutatuna viivitatud aja tundide arvuga (minutid ümardatakse järgnevaks täistunniks).

5.6 Seadmete hoolduse osas vastutab teenuse osutava isiku pädevuse eest töövõtja. Erakorraline tööseisak peab olema põhjendatud ja hankijaga eelnevalt kooskõlastatud (möödapääsmatu ja ettenägematu varuosa tarne, vms). Ebamõistliku viivituse korral on hankijal õigus nõuda pakkujalt trahvi hanke vastava osa pakkumuses pakutud erakorralise hooldus- ja remonttöö 1 tunni hinna ulatuses, mis korrutatakse viivitatud aja tundide arvuga (minutid ümardatakse järgnevaks täistunniks).

* 1. Lepingus sätestatud konfidentsiaalsuskohustuse rikkumise eest töövõtja või punktis 8.4 nimetatud isikute poolt, on tellijal õigus nõuda töövõtjalt leppetrahvi kuni 10% hanke vastava osa pakkumuse kogumaksumusest ja/või leping erakorraliselt üles öelda.
	2. Kui töövõtja ei täida lepinguga võetud kohustusi, ei paranda puudustega tööd või ei tee uut tööd puudustega töö asemel ja töövõtja viivitust saab lugeda oluliseks lepingurikkumiseks, on tellijal õigus tellida mittetäidetud või mittenõuetekohaselt täidetud mahus tööd kolmandatelt isikutelt ning nõuda lisaks leppetrahvile kolmandatelt isikutelt tellitud töödele kulunud summa ning lepingu hinna vahe hüvitamist töövõtja poolt ja/või leping erakorraliselt üles öelda.
	3. Tellijal on õigus puuduste kõrvaldamise nõude asemel alandada lepingu hinda.
	4. Kui tellija viivitab lepingus sätestatud rahaliste kohustuste täitmisega, on töövõtjal õigus nõuda tellijalt viivist kuni 0,05% tähtaegselt tasumata summalt päevas, kuid mitte rohkem kui 5% pakkumuse kogumaksumusest.
	5. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus leping erakorraliselt ühepoolselt üles öelda, teatades sellest töövõtjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel. Lepingu oluliseks rikkumiseks loetakse mh valeandmete või valeinfo esitamist.
	6. Leppetrahvid ja viivised tuleb tasuda 14 kalendripäeva jooksul vastava nõude saamisest. Tellijal on õigus töö eest tasumisel tasaarveldada leppetrahvi summa lepingu alusel tasumisele kuuluva summaga.
	7. Pooled ei vastuta oma lepingust või õigusaktidest tuleneva kohustuse rikkumise eest, kui kohustuse rikkumise põhjustas vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna.
		1. Kui lepingu täitmine on takistatud vääramatu jõu asjaolude tõttu, lükkuvad lepingus sätestatud tähtajad edasi vääramatu jõu mõju kehtivuse aja võrra.
		2. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeritakse arvestades pakkumuste esitamise tähtpäeva seisuga kehtiva olukorraga. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.
1. **Alltöövõtt**

6.1 Tellijal on õigus nõuda hankelepingu täitmisele kaasatavate alltöövõtjate või tarnijate esitamist.

6.2 Töövõtja võib lepingu täitmisel kasutada ainult RHS § 3 p-s 2 viidatud riikidest pärit alltöövõtjaid. Kui tellijale saab teatavaks eelmises lauses nimetatud piirangu rikkumine, on tellijal õigus töövõtjalt nõuda, et töövõtja viivitamata eemaldaks lubamatu alltöövõtja käesoleva lepingu esemeks olevate tööde teostamiselt ning vajadusel asendaks lubamatu alltöövõtja lubatavaga. Kui töövõtja ei täida eelnimetatud nõuet mõistliku aja jooksul jooksul arvates tellijalt nõude saamisest, on tellijal õigus lepingust taganeda. Lisaks lubamatu alltöövõtja eemaldamise nõudele võib tellija töövõtjalt nõuda lubamatu alltöövõtja kaasamise eest leppetrahvi summas 500 eurot.

1. **Teadete edastamine ja kontaktisikud**

7.1 Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.

7.2 Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.

7.3 Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud viis kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirjas näidatud saatmise kellaajal.

7.4 Poolte kontaktisik lepingu täitmisega seotud küsimustes on:

7.4.1 Tellija kontaktisik on majandusjuht Ain Lepikult, telefon 663 6622, e-post ain.lepikult@ekei.ee. Tellija kontaktisikul on õigus esindada tellijat kõikides lepingu täitmisega seotud küsimustes, v.a lepingu muutmine, lepingu ühepoolne erakorraline lõpetamine ning leppetrahvi, viivise või kahjude hüvitamise nõude esitamine.

7.4.2 Töövõtja kontaktisik on Riho Harma, telefon 6597103, e-post riho@biotecha.ee.

7.5 Pooled võivad põhjendatud vajaduse korral lepingu täitmise käigus kontaktisikute andmeid muuta, teavitades sellest teist poolt e-posti teel ning kontaktandmete muutmist ei käsitleta lepingu muudatusena.

1. **Konfidentsiaalsus ja andmekaitse**
	1. Töövõtja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.
	2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele töövõtja ülemaailmsesse võrgustikku kuuluvale juriidilisele isikule või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama.
	3. Töövõtja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
	4. Töövõtja kohustub tagama, et tema esindajad, töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
	5. Töövõtja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
2. **Lepingu kehtivus, muutmine ja lõpetamine**
	1. Leping jõustub poolte poolt allkirjastamisest ja kehtib kuni lepinguliste kohustuste täitmiseni. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
	2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
	3. Tellijal on õigus leping ühepoolselt üles öelda, kui töövõtjal puudub õigusaktides nõutud kehtiv tegevusluba tööde teostamiseks, sh kui pädev asutus teeb töövõtja suhtes tegevusloa andmisest keeldumise, kehtetuks tunnistamise või kehtivuse peatamise otsuse või kui töövõtja tegevusloa kehtivus lõppeb lepingu kehtivuse ajal.
3. **Lõppsätted**
	1. Pooled juhinduvad lepingu täitmisel Eesti Vabariigis kehtivatest õigusaktidest.
	2. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
	3. Töövõtja on teadlik, et leping on avaliku teabe seaduses sätestatud ulatuses avalik.
	4. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju Maakohtule.
	5. Leping on allkirjastatud digitaalselt.

**Tellija Töövõtja**

(allkirjastatud digitaalselt) (allkirjastatud digitaalselt)

Ivar Prits Riho Harma

Direktor Juhatuse liige